«Биология» пәні бойынша 
Педагогтердің білімін бағалауға арналған тест спецификациясы

Мақсаты: Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарында жұмыс істейтін педагогтерді аттестаттау барысында Педагогтердің білімін бағалау тест тапсырмаларын әзірлеу мақсатында құрастырылған.
Мiндетi: Педагогтердің білім деңгейінің біліктілік талаптарға сәйкестігін анықтау.
Тест мазмұны: «Биология» пәні бойынша оқу бағдарламасына сәйкес оқу материалдары енгізілген.

	№
	Тақырып
	№
	Тақырыпша
	Оқыту мақсаттары

	01
	Жасушалық биология
	01
	Жасуша – тірі ағзалардың құрылымдық негізгі өлшем бірлігі. Прокариот және эукариот жасушалардың құрылысы: ядроның болуы және орналасуы, жасуша қабырғасы, жасуша мембранасы, пластидтер, митохондрия, рибосомалар, Гольджи аппараты, вакуоль.
Жасуша органоидтерінің құрылысы мен қызметтерінің ерекшеліктері. Ядро. Жасушаның негізгі компоненттерінің қызметтері
	Прокариот және эукариот жасушалардың құрылысын салыстыру 

	
	
	02
	Өсімдік ұлпаларының әртүрлілігі: түзуші, жабын, негізгі, өткізгіш, механикалық, бөліп шығарушы ұлпа. Жануар ұлпаларының әртүрлілігі: эпителий, дәнекер, бұлшықет, жүйке
	Өсімдіктер мен жануарлардың ұлпаларын классификациялау

	02
	Молекулалық биология
	03
	Липидтердің құрылымдық компонентері. Майлардың құрамы мен қызметтері
Нәруыздарды құрамы (жай, күрделі) және қызметі бойынша жіктеу. Нәруыз денатурациясы мен ренатурациясы
Дезоксирибонуклеин қышқылы құрылысы. Дезоксирибонуклеин қышқылы құрылымы (бірінші және екінші реттік). Дезоксирибонуклеин қышқылы молекуласының қызметі. Рибонуклеин қышқылы молекуласының құрылысы мен қызметтері. Матрицалық рибонуклеин қышқылы. Рибосомалық рибонуклеин қышқылы. Транспорттық рибонуклеин қышқылы
	
Майлардың құрамы мен қызметтерін сипаттау,
нәруыздарды олардың құрамы, атқаратын қызметтері бойынша жіктеу, түрлі жағдайлардың нәруыздар құрылымына әсерін зерттеу.
Дезоксирибонуклеин қышқылы құрылымы мен қызметі арасындағы байланысты түсіндіру. Рибонуклеин қышқылы типтерінің құрылысы мен қызметтерін ажырату

	03
	Тірі ағзаларды жүйелеу. 
Биосфера, экожүйе, популяция
	04
	Тірі ағзалардың бес патшалығына жалпы сипаттама: прокариоттар, протисталар, саңырауқұлақтар, өсімдіктер, жануарлар. Өсімдіктер мен жануарлардың негізгі жүйелік топтары: Патшалықтар. Типтер. Бөлімдер. Кластар. Өсімдіктер мен жануарларды жүйелеудің маңызы
	Жүйелеудің маңызын түсіндіру; 
жүйелеуде тірі ағзалардың орнын анықтау

	
	
	05
	Қоректік тізбектер және қоректік торлар. Экологиялық сукцессиялар: бірінші және екінші реттік сукцессиялар. Экожүйелердің алмасуы. Экожүйелердің компоненттері. Су және құрлық экожүйелері.
Трофикалық деңгейлер. Қарым-қатынас түрлері	
	Табиғи қоректік тізбектерді салыстыру; 
қоректік тізбектер және қоректік торларды құрастыру; 
экологиялық сукцессия үдерісін сипаттау
 экожүйелердегі трофикалық деңгейлердің сызбасын құрастыру.

	04
	Заттардың тасымалдануы
	06
	Заттар тасымалдануының тірі ағзалардың тіршілік әрекеті үшін маңызы. Заттардың тасымалдануына қатысатын тірі ағзалардың мүшелері мен мүшелер жүйесі. Активті және пассивті тасымалдардың ұқсастығы мен айырмашылығы. Жасуша мембранасы арқылы тасымалдану. Белсенді тасымалдану кезіндегі энергияның жұмсалуы Өсімдіктердегі заттар транслокациясының механизмі
	Тірі ағзалардағы қоректік заттар тасымалының маңызын түсіндіру; 
өсімдіктерде заттардың тасымалын қамтамасыз ететін мүшелерді танып білу; активті және пассивті тасымалдарды салыстыру. Өсімдіктердегі заттар транслокациясы механизмін түсіндіру

	05
	Қоректену
	07
	Жапырақтың құрылысы мен қызметі. Жапырақтың ішкі құрылысы. Лептесік. Жапырақ-фотосинтездеуші негізгі арнайы мүше. Судың булануы мен газдардың алмасуы
	Жапырақтың ішкі құрылысын сипаттау, құрылысы мен қызметі арасындағы өзара байланысты түсіндіру

	
	
	08
	Жауын құртының, сиырдың және адамның асқорыту жүйесінің құрылысы
	омыртқасыз, күйіс қайыратын жануарлар мен адамның ас қорыту жүйесінің құрылысын салыстыру

	06
	Тыныс алу
	09
	Өсімдіктер мен жануарлар үшін тыныс алудың маңызы. Тыныс алу - энергия көзі. Тыныс алу типтері: анаэробты және аэробты.
Омыртқасыз және омыртқалы жануарлардың тыныс алу мүшелері. Альвеола мен қан арасындағы газ алмасу. Өкпедегі қанның оттекке қанығуы. Ұлпа мен қан арасындағы газ алмасу. Қанның көмірқышқыл газына қанығуы, жасушаның оттекке қанығуы.
Тыныс алу және тыныс шығару механизмі. Тыныс алуға және тыныс шығаруға қатысатын бұлшықеттер. Тыныс алу және тыныс шығарудағы көкеттің маңызы. Тыныс алудың минуттық көлемі. Әр түрлі жастағы, физикалық дамыған, ер және әйел адамдардың өкпесінің тіршілік сыйымдылығы  
	Тірі ағзалардағы тыныс алу маңызын сипаттау; анаэробты және аэробты тыныс алу типтерін ажырату.
Омыртқасыз және омыртқалы жануарлардың тыныс алу мүшелерін салыстыру. Өкпедегі қанның оттекке қанығуын сипаттау.
Тыныс алу және тыныс шығару механизмін түсіндіру; өкпенің тіршілік сыйымдылығын анықтау және қалыпты жағдайдағы және дененің физикалық жүктемесі кезіндегі тыныс алудың минуттық көлемін анықтау

	
	
	10
	Аденозинүшфосфаттың (АТФ) құрылысы мен қызметі Метаболизм түрлері
	Аденозинүшфосфаттың құрылысы мен қызметтерін сипаттау 
метоболизмнің түрлерін атау

	07
	Бөліп шығару
	11
	Бөліп шығарудың тірі ағзалар үшін маңызы. Өсімдіктердегі бөліп шығару өнімдері.  Зат алмасудың соңғы өнімдері. Жануарлардың бөліп шығару жүйелері. Жануарлардың бөліп шығару жүйелерінің құрылысын салыстыру
	Ағзалардың тіршілік әрекетінде бөліп шығарудың маңыздылығын түсіндіру; омыртқасыз және омыртқалы жануарлардың бөліп шығару жүйелерінің құрылысын салыстыру

	
	
	12
	Бүйректің құрылысы (қыртысты және милы қабат, нефрон, пирамида, астауша, бүйрек өзекшелері). Нефронның құрылысы және қызметі. Ультрафильтрация. Абсорбция және таңдамалы реабсорбция. Несептің құрамы. Фильтрация мен кері фильтрацияның себептері Адам денесіндегі қан мен басқа сұйықтықтарды жасанды тазарту
	Нефронның құрылысы мен
қызметін сипаттау;
фильтрация және несептің түзілу үрдістерін сипаттау.
Диализ механизмін түсіндіру

	08
	Координация және реттелу
	13
	Жүйке жүйесінің типтерін салыстыру: диффузиялы, сатылы, түйнекті, түтіктәрізді. Жүйке жүйесінің құрам бөліктері. Жүйке жүйесінің қызметі. Нейронның құрылысы: денесі, дендриттер, аксон. Нейронның қызметтері. Миеленді, миеленсіз аксондарда жүйке импульстарының туындауы және өткізілуі. Жүйке жүйесінің орталық және шеткі бөлімдері. Жұлын. Ми. Ми бөлімдерінің құрылысы мен қызметтері: сопақша ми, артқы (ми көпірі, мишық), орталық және аралық ми. Үлкен ми сыңарлары. Рефлекстік доға: рецептор, сезгіш, аралық, қозғалыс нейрондары, жұмыс мүшесі. Биологиядағы басқару жүйесі
	Жануарлардың жүйке жүйесінің типтерін салыстыру; жүйке жүйесінің қызметін және құрылымдық компоненттерін атау;                                            жүйке жасушасының компоненттерін анықтау; орталық жүйке жүйесі бөлімдерінің құрылысы мен қызметтерін салыстыру; рефлекстік доғаны зерттеу


	09
	Тұқымқуалау мен       өзгергіштік
	14
	Адамда белгілердің тұқым қуалауында гендер мен ДНҚ рөлі. Жүре пайда болған және тұқымқуалайтын белгілер. Хромосоманың құрылымы. Генетикалық материалды сақтаушы және тасымалдаушы ДНҚ жайлы түсінік. Тұқым қуалаушылық пен өзгергіштіктің эволюциядағы маңызы. Өзгергіштік пен қоршаған орта жағдайларына бейімделгіштік арасындағы өзара байланыс
	Адам ағзасындағы тұқымқуалайтын және тұқым қуаламайтын белгілерді зерттеу; үздік және үздіксіз өзгергіштікке мысал келтіру; белгілерді анықтаудығы гендердің рөлін түсіндіру; хромосомадағы генетикалық ақпарат ДНК  рөлін түсіндіру;   тұқым қуалаушылық пен өзгергіштіктің эволюциядағы ролін дәйектеу

	10
	Микробиология Биотехнология
	15
	Бактериялардың формаларының әртүрлілігі. Бактериялардың таралуы. Бактерияларды пайдалану. Табиғаттағы және адам өміріндегі бактериялардың маңызы. Патогендермен күрес тәсілдері. Бактериялардың антибиотиктерге тұрақтылығы
Вирустар. Жасушасыз құрылым иелері; вирустардың құрылыс ерекшеліктері
	Бактериялар формаларының әртүрлілігін сипаттау;     антибиотиктер, антисептиктер және залалсыздандыру өнімдерінің қолданылуын сипаттау. Ірімшік және йогурт өндірісін зерттеу;
вирустардың тіршіліктің жасушасыз формасы екендігін түсіндіру

	
	
	16
	Биотехнологиялық үдерісі және биотехнологияда алынатын өнімдері (медицинада, өнеркәсіпте және ауылшаруашылықта). Инсулин өндірісі
	Инсулин өндіру мысалында биотехнологиялық үдерістің жалпы сызбасын сипаттау

	11
	Эволюциялық                   даму
	17
	Жердегі тіршіліктің пайда болуы кезеңдері. Эволюциялық ұғымдардың қалыптасуы және дамуы. Ч.Дарвиннің эволюциялық ілімінің негізгі қағидалары. Эволюцияның қазіргі заман теориясының пайда болуы. Эволюцияның қозғаушы күштері. Табиғи сұрыпталу нәтижесіндегі бейімделушілік. Эволюциялық үдерістегі өзгергіштіктің (мутациялық, комбинтивтік) рөлі. Табиғи сұрыпталу, оның түрлері (қозғаушы және тұрақтандырушы). Тіршілік үшін күрес (түрішілік, түраралық). «Түр» ұғымының анықтамасы. Түрдің құрылымы. Түр критерийлері. «Түр түзілу» ұғымы. Түр түзілудің тәсілдері мен механизмдері
Тұқымқуалайтын өзгергіштік пен эволюция арасындағы өзара байланыс
	Жердегі тіршіліктің дамуының негізгі кезеңдерін оқып білу;
К. Линней мен Ж.Б. Ламарк еңбектерінің негізгі қағидаларын оқып зерттеу; эволюция ілімінің қалыптасуындағы. Ч.Дарвин еңбектерінің ролін түсіндіру. Эволюцияның  қозғаушы күштерін сипаттау; тұқымқуалайтын өзгергіштік пен эволюция арасындағы өзара байланысты түсіндіру

	12
	Жасушалық цикл және көбею
	18
	Митоз. Жасушада митоздың әр түрлі кезеңдерінде жүретін үрдістер.  Гаметогенез. Адам гаметогенезінің сатылары
	Дайын микропрепараттар көмегімен митоз фазаларын зерттеу;  адам гаметогенезінің сызбасын талдау


	13
	Қозғалыс
	19
	Көлденең жолақты бұлшықет ұлпаларының құрылысы
	Көлденең жолақты бұлшықеттердің ультрақұрылымын зерттеу

	14
	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б).



Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
- бір дұрыс жауапты таңдаумен 40 тест тапсырмасы;
[bookmark: _GoBack]- 2 контекстке негізделген бір дұрыс жауапты таңдаумен 10 тест тапсырмасы.
	Тесттің бір нұсқасындағы тест тапсырмаларының қиындығы:
	 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.
Тест тапсырмасын орындау уақыты:
Бір тапсырманы орындаудың орташа ұзақтығы 1 – 1,6 минутты құрайды. Тестілеудің толық орындалу уақыты – 80 минут.
Жеке тест тапсырмаларының орындалуын бағалау:
Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 
Ұсынылатын әдебиеттер:
Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»
